open-index/open-wikipedia-markdown huggingface dataset:
Sulake (yritys)

**Sulake Oy** on suomalainen yritys, joka perustettiin vuonna 2000. Sen tarkoitus oli luoda alun perin Internet-portaaleja. Nykyään se toimii Habbon suunnittelijana ja kehittäjänä. Sulakkeella on ollut toimipisteitä muun muassa Australiassa,  Ruotsissa, Italiassa, Saksassa, Yhdysvalloissa, Isossa-Britanniassa, Norjassa, Singaporessa, Ranskassa ja Hollannissa. Konsernin pääkonttori on Helsingissä. Nykyinen toimitusjohtaja Valtteri Karu aloitti työnsä Sulakkeella elokuussa 2018.

Vuodesta 2013 alkaen Sulake kuului Elisalle, mutta toukokuussa 2018 se ilmoitti myyneensä yhtiön osake-enemmistön hollantilaiselle Orange Games -yhtiölle. Tammikuussa 2021 Orange Games, uudelta nimeltään Azerion, osti loput 49 prosenttia Sulakkeesta. Sulakkeen toiminta jatkuu kuitenkin entisellään Habbon ja Hotel Hideawayn kehityksen parissa Helsingissä.

## Historia
Sulake avasi pitkään ”Hotelli Kultakalana” tunnetun Habbon elokuussa 2000. Yrityksen perustajat ja Habbon kehittäjät Aapo Kyrölä ja Sampo Karjalainen saivat Suomi-palkinnon vuonna 2005 ja Suomalaisen insinöörityöpalkinnon vuonna 2006. Deloitte sijoitti Sulakkeen 2006 Technology Fast 50 -kilpailunsa nopeiten ja vuonna 2007 neljänneksi nopeinten kasvavaksi suomalaiseksi teknologiayritykseksi.

Vuodesta 2007 alkaen Sulake omisti suomalaisen IRC-Galleria-sivuston, ostettuaan sivustoa pyörittäneen Dynamoid Oy:n. Samalla yhtiön nimeksi muutettiin Sulake Dynamoid Oy, ja siitä tuli Sulakkeen tytäryhtiö. Dynamoid Oy oli perustettu vuonna 2003. Maaliskuussa 2011 Sulake myi IRC-Gallerian Sulake Dynamoid Oy:n johdon perustamalle Somia Reality Oy:lle, jolloin Sulake Dynamoid Oy:sta tuli Somia Dynamoid Oy. Helmikuussa 2013 Elisa ilmoitti ostaneensa lähes kokonaan Sulakkeen osakekannan.

IRC-Gallerian ja Habbon lisäksi Sulake on toteuttanut myös muita virtuaalimaailmoja. Se on tehnyt omat virtuaalimaailmat Coca Cola Companylle 2001 ja Disneylle 2004. Yritys on myös aloitellut liiketoimintaa, jossa hoidetaan asiakkaiden verkkopelejä heidän puolestaan. Vuonna 2009 Sulake julkisti Bobba Bar -mobiilivirtuaalimaailman, joka on mobiilipuhelimissa toimiva virtuaalinen tapaamispaikka. Palvelun kohderyhmä on 17-vuotiaista ylöspäin.

Sulake Corporation joutui irtisanomaan useita kymmeniä työntekijöitä marraskuussa 2012 yhtiön talousvaikeuksien vuoksi. Tällä hetkellä yhtiössä työskentelee maailmanlaajuisesti noin 20–49 henkilöä.

## Toimitusjohtajat
*2000–2001 Aapo Kyrölä
*2001–2011 Timo Soininen
*2011–2012 Paul LaFontaine
*2013 Markku Ignatius
*2013–2017 Antti-Jussi Suominen
*2017 Mikael Rönnblad
*2017 Jyrki Arjanne
*2017–2018 Liisa Puurunen
*2018– Valtteri Karu

## Lähteet

## Aiheesta muualla
*Sulakkeen kotisivut
Metsola (Suonenjoki)

**Metsola** on Suonenjoen kaupunginosa. Se sijaitsee keskustaajamassa 1–1,5 kilometriä keskustasta länteen. Palveluihin kuuluu K-market ja Suonenjoen Kaatron koulun esiluokka.
Jouko Raivio

**Jouko Raivio** (s. 22. toukokuuta 1939 Pori) on suomalainen eläkkeellä oleva tutkija ja dekkarikirjailija.

Nykyisin jälleen helsinkiläinen Raivio vietti lapsuutensa Helsingissä. Hän on suorittanut toimittajatutkinnon Tampereen yliopistossa 1980 ja kirjastotieteen ja informatiikan opinnot 1982. Yhteiskuntatieteiden kandidaatiksi hän valmistui 1990. Pro gradu -tutkielman hän teki aiheesta *G-mies Jerry Cotton -sarjan tuotantosäännöt*. Yhteiskuntatieteiden tohtoriksi hän valmistui vuonna 2012 tutkielmallaan *Serenadi G-ruudissa: Jerry Cottonin portinvartijat*. Hän työskenteli lehtitoimittajana 1963–1974, avusti Kolmiokirjaa 1975–1981. Sen jälkeen hän oli kirjastonhoitajana 1983–2002 eri paikkakunnilla.

Raivio on kirjoittanut puolen tusinaa historiallista dekkaria Kirsti Mannisen kanssa.  Hänet muistetaan erityisesti 1970-luvun lopulta Jerry Cottoneista, joita hän kirjoitti seitsemässä vuodessa kaikkiaan 42 kappaletta. Hänen kirjoittamiaan jännityskirjoja ovat myös *Henkiin herätetty* (2002) ja *Yövuoro* (2001).

Jouko Raiviolla on pojat Herman Raivio (s. 1967) ja Markus Raivio (s. 1973).

## Teokset
* 
* 
* 
* 

### Kirsti Mannisen kanssa
* 
* 
* 
* 
* 
* 

### Muuta
* *Kultainen peura* (suomalaisten dekkaristien ketjuromaani, 2004)
* *Yövuoro* (televisiosarja, 2005)

## Lähteet

## Aiheesta muualla
* Jouko Raivion kotisivu 
* Sanojen ajan artikkeli Jouko Raivion teoksista Kirjasampo.
Iberia

**Iberia** voi viitata seuraaviin:

* Iberian niemimaa eli Pyreneiden niemimaa, niemimaa Lounais-Euroopassa
* Iberia, muinainen kuningaskunta Kaukasiassa nykyisen Georgian alueella
* iberit, Iberian niemimaata asuttanut kansa
* Iberianvuoret, yhteisnimitys Koillis-Espanjan vuoristoille
* Iberia Líneas Aéreas de España, espanjalainen lentoyhtiö
* *[[Iberia (musiikkiteos)|Iberia]]*, Isaac Albénizin säveltämä 12-osainen pianosarja
* *[[Iberia (elokuva)|Iberia]]*, Carlos Sauran ohjaama elokuva vuodelta 2005.
Iberia (musiikkiteos)

**Iberia** on Isaac Albénizin säveltämä sarja kappaleita pianolle. Kappaleita on yhteensä kaksitoista ja ne julkaistiin neljässä kirjassa vuosina 1908–1909. 

* **Kirja 1**
** Evocación
** El Puerto
** El Corpus en Sevilla
* **Kirja 2**
** Rondeña
** Almería
** Triana
* **Kirja 3**
** Al Albaicín
** El polo
** Lavapiés
* **Kirja 4**
** Málaga
** Jerez
** Eritaña
Tšiž & Co

**Tšiž & Co** () on venäläinen rockyhtye. Se perustettiin vuonna 1993. Rock-Fuzz -lehti valitsi sen vuonna 1997 "vuoden rockyhtyeeksi". Yhtye on julkaissut tähän mennessä kolmetoista albumia. Lähes kaikki kappaleet kirjoittaa Sergei Tšigrakov. Eräs yhteen tunnetuimmista kappaleista on *Na dvoih* eli *kahdelle*. Venäläisen juorulehden mukaan
Tšiž & Co ei sittemmin enää tehnyt kappaleitaan vuoden 2010 jälkeen.
Prince of Darkness (Ozzy Osbournen albumi)

**Prince of Darkness** on keväällä 2005 julkaistu Ozzy Osbournen neljän levyn kokoelmaboksi. Kaksi ensimmäistä levyä keskittyvät Osbournen suurimpiin hitteihin, mutta mukana on muun muassa joidenkin kappaleiden demoversioita sekä paljon ennenjulkaisematonta livemateriaalia. Kolmas levy tarjoilee nimekkäitä vierailijoita ja duettoja viimeisen levyn keskittyessä cover-kappaleisiin, jolla Osbourne tulkitsee muun muassa Rolling Stonesia ja The Beatlesia. Boksin viimeinen levyke julkaistiin muutamalla uudella raidalla varustettuna *[[Under Cover]]* -nimellä syksyllä 2005.

## Kappaleet
### CD 1 (1981–1983)
# I Don't Know (Live)
# Mr. Crowley
# Crazy Train
# Goodbye To Romance (Live)
# Suicide Solution (live)
# Over The Mountain
# Flying High Again (Live)
# You Can't Kill Rock And Roll
# Diary Of A Madman
# Bark At The Moon (Live) 
# Spiders
# Rock 'N' Roll Rebel
# You're No Different

### CD 2 (1986–2001)
# The Ultimate Sin (Live)
# Never Know Why (Live)
# Thank God For The Bomb (Live)
# Crazy Babies
# Breakin' All The Rules
# I Don't Want To Change The World (Demo)
# Mama, I'm Goming Home (Demo)
# Desire (Demo)
# No More Tears
# Won't Be Coming Home (S.I.N) (Demo)
# Perry Mason (live)
# See You On The Other Side (Demo)
# Walk On The Water (Demo)
# Gets Me Through (Live)
# Bang Bang (You're Dead)
# Dreamer

### CD 3 (With Friends)
# Iron Man
# N.I.B
# Purple Haze
# Pictuers Of Matchstick Men
# Shake Your Head (Let's Go The Bed)
# Born To Be Wild
# Nowhere To Run (Vapor Tail)
# Psycho Man
# For Heaven's Sake 2000
# I Ain't No Nice Guy
# Therapy
# Stayin' Alive
# Dog, The Bounty Hunter

### Levy 4 (Under Covers)
# 21st Century Schizoid Man
# Mississippi Queen
# All The Young Dudes
# In My Life
# Fire
# For What It's Worth
# Sympathy For The Devil
# Working Class Hero
# Good Times
# Changes (With Kelly Osbourne)

## Aiheesta muualla
* 
*
Negasso Gidada

**Negasso Gidada** (8. syyskuuta 1943 – 27. huhtikuuta 2019) oli etiopialainen poliitikko, joka toimi maansa presidenttinä vuosina 1995–2001. Tuohon aikaan presidentin tehtävä oli lähinnä seremoniallinen. Vuoden 2010 vaalien lähestyessä Gidada siirtyi oppositiopuolue UDJ:n riveihin.

## Lähteet
Adolf von Henselt

**Adolf von Henselt** (12. toukokuuta 1814 Schwabach, Baijeri – 10. lokakuuta 1889 Bad Warmbrunn, Sileesia) oli saksalainen säveltäjä ja pianisti.

Von Henselt syntyi Schwabachissa ja aloitti 3-vuotiaana viulun soittamisen. Pianoa hän alkoi soittaa kaksi vuotta myöhemmin. Vuonna 1837 von Henselt muutti Breslauhin. Samana vuonna hän meni naimisiin Rosalie Vogelin kanssa. Pariskunta muutti vuonna 1838 Pietariin. Von Henselt vietti Pietarissa loppuelämänsä, mutta vietti kesänsä Saksassa ja vieraili vuosina 1852 ja 1867 Englannissa. 

Von Henselt lopetti aktiivisen sävellystyön noin 30-vuotiaana. Myöhemmällä iällään hän keskittyi pianon soittamiseen.

## Lähteet

## Aiheesta muualla
* 
* 
*
Ukrainan ydinvoima

**Ukrainan ydinvoima** koostuu neljästä ydinvoimalaitoksesta, joissa on yhteensä 15 ydinreaktoria. Kaikki reaktorit ovat venäläistä VVER-tyyppiä. Noin puolet Ukrainan sähköstä tuotetaan ydinvoimalla. Voimalat omistaa valtionyhtiö Energoatom.

Ukrainan ydinvoimalat sijaitsevat Hmelnytskyin alueen Netišynissä, Mykolajivin alueen Pivdennoukrajinskissa, Rivnen alueen Varašissa, ja Zaporižžjan alueen Enerhodarissa. Kiovan alueen Tšernobylissä tapahtui suuri ydinvoimalaonnettomuus vuonna 1986, ja Tšernobylin kolme muuta reaktoria suljettiin myöhemmin.

Suurin osa Ukrainan ydinvoimaloista käyttää venäläisen TVEL:n valmistamaa polttoainetta. Vuonna 2021 kuusi Ukrainan 15:stä reaktorista käytti Westinghousen polttoainetta, joka on valmistettu Västeråsissa Ruotsissa. Energoatom on varautunut mahdollisiin toimitushäiriöihin varastoimalla ydinreaktorien polttoainetta kahden vuoden tarvetta varten.

## Ydinreaktorit

Kansainvälisen atomienergiajärjestön tietokannan mukaan Ukrainassa tuotetaan sähköä 15 ydinreaktorilla. Lisäksi kaksi reaktoria on rakenteilla ja neljä poistettu käytöstä.

Lisäksi Ukrainalla on kolme tutkimusreaktoria, jotka sijaitsevat Kiovassa ja Sevastopolissa. Niistä suurin on lämpöteholtaan 10&nbsp;MW ja pienin 0,002&nbsp;kW. Yhtä tutkimusreaktoria rakennetaan ja toista suunnitellaan.

Syyskuussa 2021 Energoatom allekirjoitti Westinghousen kanssa sopimuksen neljän AP1000-reaktorin rakentamisesta Ukrainaan.

### Kuvia
Vie hiiri tai osoitin kuvan päälle selityksen saamiseksi.

Tiedosto:PUNS-2013-3.JPG|Etelä-Ukrainan ydinvoimala Mykolajivin alueen Pivdennoukrajinskissa.
Kuva:Khnpp 2013 - 2.jpg| Hmelnytskyin ydinvoimalan käytössä olevat kaksi yksikköä Hmelnytskyin alueen Netišynissä.
Kuva:РАЭС. Украина.JPG | Rivnen ydinvoimala Rivnen alueen Varašissa.
Kuva:Chernobyl NPP 01-2009.jpg | Tšernobylin käytöstä poistettu ydinvoimala Kiovan alueella.
Kuva:Kernkraftwerk Saporischschja.JPG| Zaporižžjan ydinvoimala Dneprin varrella, Zaporižžjan alueen Enerhodarissa.


## Ydinvoimateollisuus
Kramatorskin kaupungissa sijaitsee Atomenergomashin tehdas, joka valmistaa ydinvoimaloiden suuria teräsosia, kuten paineastioita ja höyrystimiä, valamalla ja takomalla. Kramatorskissa on tarkoitus valmistaa Hanhikiven ydinvoimalan paineastia.

Harkovan kaupungissa sijaitsee Turboatomin tehdas, joka on maailman suurimpia höyryturbiinien valmistajia. Se tekee turbiineja ydinvoimaloihin ja myös muihin voimalaitoksiin. Ukrainassa on myös useita uraanikaivoksia.

## Lähteet

## Aiheesta muualla

*Nuclear Power in Ukraine (Maailman ydinvoimatuottajien järjestö World Nuclear Association) 
*OECD:n päivittyvä seuranta Ukrainan ydinvoimalaitosten tilanteesta sodan aikana
John Gay

**John Gay** (30. kesäkuuta 1685 Barnstaple – 4. joulukuuta 1732 Lontoo) oli englantilainen runoilija ja näytelmäkirjailija. Hänen tunnetuin teoksensa on balladiooppera *The Beggar’s Opera* eli *[[Kerjäläisooppera]]* vuodelta 1728, jonka sävelsi Johann Christoph Pepusch. Teoksen jatko-osa on *Polly* (1729).

## Lähteet

## Aiheesta muualla
Kiroro

**Kiroro** on japanilainen popyhtye. Se on kahden okinawalaisen naisen muodostama duo, johon kuuluvat laulaja Chiharu Tamashiro ja kosketinsoittaja Ayano Kinjō. Yhtye teki debyyttinsä vuonna 1998 kappaleella *Nagai aida*, josta tuli hitti. 

Kiroro sai huomiota kauniisti laulettujen ja lempeästi sanoitettujen pianokappaleidensa ansiosta. Yhtye nousi erityisesti nuorten naisten suosioon.

## Diskografia
### Studioalbumit
* *[[Nagai aida: Kiroro no mori]]* (1998)
* *[[Suki na hito: Kiroro no sora]]* (1999)
* *[[Tree of Life (Kiroron albumi)|Tree of Life]]* (2001)
* *[[Four Leaves Clover]]* (2002)
* *[[Diary (Kiroron albumi)|Diary]]* (2004)
* *[[Wonderful Days]]* (2005)
* *[[Aihaberu]]* (2018)

## Lähteet

## Aiheesta muualla
*Yhtyeen internetsivut
Juha Ylönen

**Juha Petteri Ylönen** (s. 13. helmikuuta 1972 Helsinki) on suomalainen jääkiekkohyökkääjä, maailmanmestari ja olympiamitalisti. Ylönen oli mukana voittamassa MM-kultaa 1995, MM-hopeaa 2001 sekä olympiapronssia Naganossa 1998. Hän oli vuoden 2001 MM-kisojen paras pistemies (viisi maalia ja yhdeksän syöttöä).

Ylönen aloitti uransa Kiekko-Espoossa ja Winnipeg Jets varasi Ylösen NHL:ään vuonna  viidennellä kierroksella numerolla 91. NHL:ssä hän pelasi Phoenix Coyotesissa, Tampa Bay Lightningissa ja viimeisenä Ottawa Senatorsissa, johon hänet vaihdettiin kauden 2001–2002 pudotuspelien alkaessa. NHL:ssä Ylönen pelasi 341 ottelua tehoin 26+76=102.

Ylönen palasi Espooseen, eli Bluesiin, kaudeksi 2002–2003 ja hän pelasi Bluesissa uransa kaksi viimeistä kautta ja lopetti aktiiviuransa vuonna 2004. Hänestä tehtiin vuonna 2009 Jääkiekkoleijona numero 198. Uransa jälkeen hän on muun muassa valmentanut Bluesin C-junioreita.

## Perhe
Ylösen poika Jesse on myös jääkiekkoilija ja hän pelaa NHL-seura Montreal Canadiensissa.

## Tilastot

## Lähteet
* 
*  (tiedoista puuttuu Ylösen tilasto olympialaisista 1998)
* 

### Viitteet

## Aiheesta muualla
* Juha Ylönen nhlfinns.net
* 
*Ylösen tiedot Jääkiekkomuseon sivuilla.
Johann Christoph Pepusch

**Johann Christoph Pepusch** (1667 – 20. heinäkuuta 1752) oli saksalainen säveltäjä, joka vuoden 1700 tienoilla muutti Englantiin. Hänen tunnetuin teoksensa on John Gayn librettoon sävelletty balladiooppera *Beggar's Opera*, eli Kerjäläisooppera, jonka libreton kirjoitti John Gay.  Hän kirjoitti myös lukuisia konserttoja ja triosonaatteja.

## Aiheesta muualla
Carlo Goldoni

**Carlo Goldoni** (25. helmikuuta 1707 Venetsia, Venetsian tasavalta – 6. helmikuuta 1793 Pariisi, Ranska) oli italialainen dramaturgi, kirjailija ja oopperalibretisti. Goldoni ihaili Molièrea ja sai häneltä paljon vaikutteita. Hän kirjoitti näytelmiä italiaksi ja Venetsian kielellä ja lisäksi ranskaksi omaelämäkerran *Mémoires* (1784–1787). 

Goldoni oli alun perin asianajaja. Hän aloitti kirjailijanuransa 1700-luvun puolimaissa. Hän siirtyi vuonna 1762 Pariisiin siellä toimivan italialaisen näytelmäseurueen kirjoittajaksi. Hänen tuotantonsa käsittää kaikkiaan pari sataa näytelmää. Goldoni menetti eläkkeensä Ranskan vallankumouksen puhjettua ja kuoli kurjuudessa..

## Suomennettu tuotanto
Suomeksi Goldonin näytelmistä on ammattiteattereissa toteutettu useita näytelmiä. Katkelma näytelmästä *Viuhka* on antologiassa *[[Maailmankirjallisuuden kultainen kirja|Italian kirjallisuuden kultainen kirja]]* (WSOY 1945).

* *Juorupiiri* (*I pettegolezzi delle donne*); suomentanut Ritva Arvelo, Helsinki: Suomen Teatteriliitto 1975
* *Kahden herran palvelija* (*Il servitore di due padroni*); suom. Tyyni Tuulio, Helsinki: Suomen teatteriliito 1988
** *Kaksin kauniimpi*
* *Paljon melua kurpitsasta* (*Le baruffe chiozzotte*); suomentanut Esko Elstelä, 1974 TNL 1974. 
* *Rettelö Chioggiassa* (*Le baruffe chiozzotte*); suom. Jorma Kapari, Helsinki: Suomen Teatterikoulu
** *Kalarannan rettelö*
** *Rettelö kalasatamassa*
* *Kauniin kesän seikkailu* (*Le avventure della villeggiatura*); suomentanut Esko Elstelä
* *Kunnon tyttö* (*La donna di garbo*); suomentanut Esko Elstelä
* *Majatalon emäntä* (*La locandiera*); suom. Jorma Kapari, *Mirandolina*
** *Majatalon emäntä*; suom. Eija Pokkinen, Helsinki: Suomen Teatteriliitto 1984
** *Mirandolina* (*La locandiera*)
* *Venetsialaisella torilla* (*Il capiello*)
* *Viuhka* (Il ventaglio)
* *Herran kukkarossa* (Il campiello); suom. Liisa Ryömä, Helsinki: STL 1988

## Lähteet

## Aiheesta muualla
Ka

**Ka**, **KA** ym. tarkoittaa seuraavia:

## Luonnontieteet ja teknologia
* assosiaatiovakio, KA tai Ka
* happovakio, symboli *K*a
* kallio, maalajilyhenne Ka, kiinteä umpikivimuodostuma
* karaatti, tunnus ka, metallien ja jalokivien punnituksessa käytettävä mittayksikkö
* keskipitkät radioaallot, lyhenne KA, (, MW), radiotaajuusalue
* 
* kuiva-aine, ka, nesteen poistamisen jälkeen jäljelle jäävä aines
* tuhat vuotta, lyhenne ka tai kyr, muinaistutkimuksessa käytettävä ajan yksikkö

## Muut
* 
* 
* 
* Ka, egyptiläinen faarao
* Ka, egyptiläisen muinaisuskonnon sielu
* kansalaisansio, ka., kunniamerkin myöntöperuste
* Kansallisarkisto, lyhenne KA, arkisto Helsingissä
* Kansan Arkisto, kansalaisjärjestöjen arkisto
* Kauhavan Ampujat, KA, suomalainen urheiluseura
* Kausalan rautatieasema, liikennepaikkalyhenne Ka, rautatieliikennepaikka
* keskiarvo, lyhenne ka., lukujen summa jaettuna lukujen määrällä
* kuluttaja-asiamies, lyhenne KA, markkinointia ja sopimusehtojen lainmukaisuutta kuluttajan etujen kannalta valvova virkamies
* Köyhien Asialla, KA, suomalainen puolue
* Ford Ka, Fordin pienin automalli
* Kaa, fiktiivinen pyton teoksessa *Viidakkokirja*
Ka (mittayksikkö)

**ka** tai **kyr** (kilo ja  tai  eli *vuosi*) on 1&nbsp;000 vuotta. Tätä merkintätapaa käytetään muinaistutkimuksessa, esimerkiksi paleontologiassa tai paleoklimatologiassa. Usein merkitään *ka [[BP (ajanlasku)|BP]]* tai *kyr BP*, joka tarkoittaa radiohiilivuotta nykyisestä. BP (bp) on englanniksi *Before Present* / *Before Physics*, ennen nykyhetkeä.

Joskus käytetään myös lyhennettä tvs eli tuhat vuotta sitten.

## Katso myös
*Ma
Kööpenhaminan amt

**Kööpenhaminan amt** () oli hallintoalue, joka sijaitsi Själlannin saarella Tanskassa. Sen asukasluku oli noin 618&nbsp;000 (2003). Amtin pääkaupunki oli Glostrup.

On huomattava, että Kööpenhaminan kunta itse ei kuulunut Kööpenhaminan amtiin, kuten ei myöskään Frederiksbergin kunta. Nämä olivat kumpikin omia amtejaan. Sekaantumisen vaaran vuoksi Kööpenhaminaa ei kuitenkaan kutsuttu amtiksi, vaan kaupungiksi tai kunnaksi. Tanskan kuntauudistuksessa 1. tammikuuta 2007 vanhat amtit lakkautettiin ja Kööpenhaminan amtista tuli osa Region Hovedstadenin hallintoaluetta.

## Kunnat

## Pormestarit
Amtin pormestari on valittu vuodesta 1970 lähtien. Seuraavat henkilöt toimivat Kööpenhaminan amtin pormestareina vuosina 1970–2006:
* 1970–1972: Poul Storchholm
* 1972–1974: Viggo Hauch
* 1974-1993: Per Kaalund
* 1994-2006: Vibeke Storm Rasmussen

## Lähteet

## Aiheesta muualla
* Kööpenhaminan amt
Giovanni Battista Sammartini

**Giovanni Battista Sammartini** (noin 1700 – 15. tammikuuta 1775 Milano) oli italialainen säveltäjä, urkuri ja musiikkipedagogi, jonka oppilaisiin kuului Christoph Willibald Gluck.  Hän oli tuottelias säveltäjä, joka sävelsi lukuisia oopperoita,  konsertto, kamarimusiikkia ja 68 sinfoniaa.  Sammartinin sinfoniat olivat ensimmäisiä, jotka käsittelivät teoslajia vakavammin kuin perinteiset sinfoniat, joita oli sävelletty oopperoiden alkusoitoiksi.

Sammartini syntyi San Martinossa tai Milanossa 1600- ja 1700-luvun vaihteessa. Hän opiskeli musiikkia isänsä, Italiaan asettuneen ranskalaisen oboistin Alexis Saint-Martinin johdolla. Vuonna 1728 hänestä tuli Santissimo Entierron seurakunnan *maestro di cappella*. Samoihin aikoihin saamaansa Milanon Sant’Ambrogion kirkon vastaavaa virkaa hän hoiti miltei läpi elämänsä. Hän sävelsi paljon kirkkomusiikkia ja toimi urkurina. Lisäksi hän opetti  vuodesta 1730 Collegio de’Nobilissa, jossa hänen oppilaanaan vuosina 1737–1741 oli Gluck.

Sinfonioiden lisäksi Sammartinin orkesteriteoksiin kuuluu kuusi viulukonserttoa, konsertto kahdelle viululle, kaksi huilukonserttoa, konsertto kahdelle viululle ja oboelle sekä seitsemän concertinoa. Kamarimusiikkisäveltäjänä hän teki 21 kvartettoa, kuusi kvintettoa, noin 200 trioa sekä monia duettoja ja sonaatteja. Hänen näyttämöteoksiaan ovat oopperat *Memet* (Lodi, 1732), *L’ambizione superata dalla virtù* (Milano, 1734), *L’Agrippina, moglie di Tiberio* (Milano, 1743) ja *La gara dei geni, introduzione e festa da ballo* (Milano, 1747) sekä baletti *II trionfo d’amore* (Milano, 1773). Sammartini sävelsi myös aarioita, maallisia ja hengellisiä kantaatteja sekä oratorion *Gesù bambino adorato dalli pastori* (Milano, 1726).

Myös Giovanni Battistan veli, Giuseppe Sammartini oli säveltäjä.

## Lähteet
Ma (mittayksikkö)

**Ma** (englanniksi myös **Myr** "million years" tai suomeksi **mvs** "miljoona vuotta sitten") tarkoittaa miljoonaa vuotta. Kirjaimellisesti Ma tarkoittaa megavuotta (mega + annum). Tieteellisesti merkittynä &nbsp;Ma = 106&nbsp;a.

Megavuotta käytetään yleisesti geologiassa, paleontologiassa ja taivaanmekaniikassa erittäin pitkien aikojen ilmaisemiseen. 

## Katso myös
*ka
*Ga (aika)

## Lähteet
Ga (aika)

**Ga** on ajan yksikkö, joka tarkoittaa miljardia vuotta eli **gigavuotta**. Miljardi vuotta on tuhat miljoonaa vuotta (1&nbsp;000&nbsp;miljoonaa) eli 1&nbsp;000&nbsp;000&nbsp;000 vuotta eli 109&nbsp;vuotta.

Ga on lyhenne sanoista *giga-annum*. Giga on SI-järjestelmän miljardikertaista tarkoittava etuliite. Sana annum tulee latinasta ja tarkoittaa vuotta. 

Ga:ta käytetään yleisimmin kosmologiassa ja geologiassa ilmaisemaan erittäin pitkiä ajan jaksoja.
Kaapu

**Kaapu** on pitkä vaate, joka ulottuu kaulasta jalkoihin saakka. Kaavuissa on yleensä hihat. Monissa saduissa niitä käyttävät velhot tai noidat. Satujen omaisia ja muita kaapuja käytetään usein naamiaisissa.

## Kaapu uskonnoissa
Luostarien munkit pukeutuvat usein kaapuihin. Benediktiinit käyttävät ruskeaa puuvillaista kaapua. Ortodoksisessa munkkiluostarissa noviisit eli kuuliaisuusveljet käyttävät pelkkää alusviittaa. Viitankantajat, jotka eivät myöskään ole vielä tehneet luostarilupausta, käyttävät alusviitan lisäksi skufiaa ja päällysviittaa. Luostarilupauksen tehneet munkit käyttävät pitkää laahuksellista viittaa, mantiaa. Katolisissa nunnaluostareissa kaapujen väri vaihtelee paljolti sääntökuntien mukaan. Ortodoksinunnat käyttävät joko tummia tai vaaleita kaapuja käyttötarkoitukseen mukaan. Buddhalaisuudessa munkin kaavun väri on oranssi. Buddhalaismunkin kaavun yksinkertaisuus perustuu buddhalaisuuden käsitykseen munkkien yhteisöllisyydestä ja siitä, että heidän tulee elää ilman rikkauksia. 

Islamissa naiset käyttävät kaapua. Burkhaa, kasvot peittävää kaapua tai huntua, käytettiin Afganistanissa Taliban-hallinnon aikaan laajalti. Muita islamilaisten naisten kaapuihin yhdistettyjen huntujen muotoja ovat niqab, joka peittää kasvot silmiä lukuun ottamatta sekä hijab, joka peittää pään yläosan ja kaulan. 

Alba, jota kirkoissa käyttävät konfirmoitavat ja papit, on muotoutunut antiikin aikana silloin käytetystä tunikasta. Messussa liturgina toimiva pappi käyttää alban päällä messukasukkaa, jonka väri määräytyy kunakin kirkkovuoden aikana sillä hetkellä käytettävän liturgisen värin mukaan. Tällaisessä kasukassa on selkäpuolella risti.

## Lähteet

 

## Katso myös
* Djellaba
* Kasaya
* Kimono
* Mustakaapu, Aku Ankka -hahmo
* Sari

## Aiheesta muualla
César Franck

**César-Auguste-Jean-Guillaume-Hubert Franck** (10. joulukuuta 1822 Liège – 8. marraskuuta 1890 Pariisi) oli belgialainen säveltäjä ja urkuri. Franck vietti suurimman osan elämästään Ranskassa. Häntä on pidetty Bachin jälkeen jopa merkittävimpänä urkusäveltäjänä. Tunnetuin Franckin teos on kuitenkin hänen sonaattinsa viululle ja pianolle A-duuri, joka kuuluu kamarimusiikin keskeisimpään perusohjelmistoon.

## Elämäkerta

Franck syntyi Liègessä ja pääsi vuonna 1837 Pariisin konservatorioon. Vuonna 1842 hän palasi Belgiaan, mutta viipyi siellä vain kaksi vuotta. Franck eli vuodesta 1844 kuolemaansa saakka Pariisissa.

Pariisissa Franck elätti itsensä opettamalla musiikkia. Hänellä oli myös lukuisia virkoja urkurina vuodesta 1847 lähtien, tärkeimpänä vastavalmistuneen Sainte-Clotilde-basilikan pääurkurin toimi, jota Franck hoiti kuolemaansa asti. Franckin ensimmäinen kokoelma urkusävellyksiä julkaistiin kuitenkin vasta vuonna 1868. Vuonna 1872 Franck pääsi urkujensoiton professoriksi Pariisin konservatorioon. Hän opetti muun muassa Vincent d’Indyä, Ernest Chaussonia, Louis Vierneä ja Henri Duparcia; näistä erityisesti d’Indy piti Franckia esikuvanaan.

Franck loukkaantui vuonna 1890 liikenneonnettomuudessa. Hän kuoli saamiinsa vammoihin saman vuoden marraskuussa. Ennen kuolemaansa hän ehti viimeistellä kolme koraaliaan uruille.

Franck sävelsi muun muassa sinfonian (1886–1888) ja useita pienimuotoisia teoksia. Hänet tunnettiin myös taitavana improvisoijana.

## Tuotanto

### Urkuteokset

Kuusi kappaletta vuonna 1868
* *Fantaisie* en ut majeur op.16
* *Grande pièce symphonique* en fa dièse mineur op.17
* *Prélude, Fugue et Variation* en si mineur op.18
* *Pastorale* en mi majeur op.19
* *Prière* en ut dièse mineur op.20
* *Final* en si bémol majeur op.21

Alexandre Guilmantin konserttiin Trocadéro-palatsiin Aristide Cavaillé-Collin rakentamille uruille Pariisin maailmannäyttelyyn 1878:

* *Fantaisie* en la majeur
* *Cantabile* en si majeur
* *Pièce héroïque* en si mineur

Kolme koraalia vuonna 1890 (Nämä eivät ole koraaleita samassa mielessä kuin esimerkiksi Bachin koraalialkusoitot vaan konserttikappaleita.)

* *Choral I* en mi majeur
* *Choral II* en si mineur
* *Choral III* en la mineur

### Muita sävellyksiä muun muassa
* Sinfonia d-molli (1886-8);
* Sinfoniset runot *"Les Eolides"* (1876), *"Le Chasseur Maudit* (1882), *"Les Djinns"* (1883) ja *"Psyché"* (1888);
* Sinfoniset muunnelmat pianolle ja orkesterille (1885);
* Sonaatti viululle ja pianolle A-duuri (1886);
* Pianokvintetto f-molli (1878-9);
* Jousikvartetto D-duuri (1889);
* Preludi, koraali ja fuuga pianolle (1884)
* Oratorio *"Les Béatitudes"* (1868-79)

## Lähteet

## Aiheesta muualla

* Heikki Poroila: Yhtenäistetty César Franck (koko sävellystuotanto listattuna suomalaisia tiedonhakijoita ajatellen)
* 
* Vapaasti käytettävissä olevia Franckin partituureja. Mutopia Project.
* CPDL.org .
*
Puuviilu

**Puuviilu**, tai yleisemmin viilu on tukista useimmiten sorvaamalla saatu ohut levy ja vanerin perusosa. Viilu voidaan myös valmistaa höyläämällä, jolloin saadaan höyläviilu. Viilujen paksuus ja koko vaihtelee puulajin ja käyttötarpeen mukaan. Havuviilu eli kuusesta tai männystä sorvattu viilu on yleensä 2–4 mm paksu, koivuviilu taas 1–2 mm. Höyläviilut ovat ohuempia, 0,5 mm:stä ylöspäin.
Nižnevartovsk

**Nižnevartovsk** () on 251 694 asukkaan teollisuuskaupunki ja kaupunkipiiri Obin varrella Hanti-Mansian itäosassa Länsi-Siperian alangolla Venäjällä. Se toimii myös laajan, Hanti-Mansian itäosat kattavan 35 745 asukkaan Nižnevartovskin piirin hallinnollisena ja liikenteellisenä keskuksena.
Nižnevartovsk on Surgutin ohella Länsi-Siperian öljyntuotantoalueen keskus. Kaupungin lähistöllä sijaitsee muun muassa laaja Samotlorin öljykenttä. Kaupungin länsiosissa on aluetta palveleva Nižnevartovskin lentoasema.

## Väestö

### Etniset ryhmät
Kaupungin väestö koostuu monista eri kansallisuuksista., 
* venäläiset 65,59 %
* tataarit 9,66%
* ukrainalaiset 8,34 %
* baškiirit 3,61 %
* azerit 2,03 %
* valkovenäläiset 1,43 %
* tšuvassit 1,03 %

## Historiaa
Nižnevartovsk on perustettu 1909 *Niznevartovskaja*-nimisenä. Alueen runsaat öljyvarat löydettiin 1960-luvulla, ja paikkakunta sai kaupunkioikeudet vuonna 1972.

## Lähteet

## Aiheesta muualla

*Piiristä Hanti-Nenetsian autonomisen piirikunnan sivustolla   (admhmao.ru)
Arthur Sullivan

**Arthur Seymour Sullivan** (13. toukokuuta 1842 Lontoo – 22. marraskuuta 1900 Lontoo) oli brittiläinen säveltäjä. Sullivan tunnetaan parhaiten opereteista, jotka hän teki yhdessä libretisti William S. Gilbertin kanssa. Hänen tuotantonsa sisältää 23 oopperaa, 13 orkesteriteosta, 8 kuoroteosta ja oratoriota, kaksi balettia, näyttämömusiikkia, hymnejä. lauluja ja pianokappaleita.

Sullivan syntyi Lambethissa ja opetteli lapsena soittamaan eri instrumentteja. Myöhemmin hän alkoi myös säveltää lauluja. Vuonna 1858 Sullivan muutti Leipzigiin, jossa hän jatkoi opintojaan ja aloitti orkesterin johtamisen. Hän palasi Englantiin vuonna 1861. 

Sullivan tutustui William S. Gilbertiin 1870-luvun alussa. Vuonna 1871 tuottaja John Hollingshead tilasi Sullivanin työskentelemään Gilbertin kanssa Thespis-oopperaa varten. He palasivat yhteen vuonna 1875, luodessaan operetin *Trial by Jury* ja aloittivat pitkän yhteistyön. *H.M.S. Pinafore* (1878) teki parivaljakosta kansainvälisen ilmiön. Se esitettiin Lontoossa 571 kertaa, mikä oli tuohon aikaan valtava määrä. Gilbertin ja Sullivanin yhteistyö ajautui joksikin aikaa ongelmiin 1890-luvun alussa, alkaen *The Gondoliersin* (1889) rahoitusta koskevasta kiistasta.

Sullivan lyötiin ritariksi vuonna 1883. Hän kuoli keuhkokuumeeseen marraskuussa 1900. 

## Lähteet

## Aiheesta muualla

*  
*Vapaasti käytettävissä olevia Sullivanin partituureja Mutopia Project
Pervouralsk

**Pervouralsk** () on kaupunki Tšusovaja-joen varrella Sverdlovskin alueella Venäjällä noin 45 kilometriä Jekaterinburgista länteen.

## Asukasluvun kehitys
*   44 000 (1939)
*   90 000 (1959)
* 122 000 (1974)
* 132 277 (2002)
* 124 528 (2010)

## Historia
Pervouralsk perustettiin vuonna 1732, kun Demidovien teollisuussuvun rautatehdas aloitti toimintansa alueella. Kaupunkioikeudet se sai vasta vuonna 1933.

## Urheilu
Jääpalloseura Uralski Trubnik pelaa Venäjän pääsarjassa.

## Lähteet

.
Giuseppe Martucci

**Giuseppe Martucci** (6. tammikuuta 1856 Capua, Italia – 1. kesäkuuta 1909 Napoli) oli italialainen säveltäjä, kapellimestari, pianisti ja opettaja.

Kapellimestarina Martucci oli erikoistunut Richard Wagnerin teoksiin. Hän johti Italian ensimmäisen esityksen oopperasta *[[Tristan ja Isolde]]*.
Martucci sävelsi muun muassa kaksi sinfoniaa, oratorion *Samuel*, kaksi pianokonserttoa, sonaatteja, lauluja ja kamarimusiikkia. Toisin kuin useat muut tuon ajan italialaiset säveltäjät, Martucci ei säveltänyt ainuttakaan oopperaa. Martucci sai vaikutteita Johannes Brahmsilta ja Robert Schumannilta.

## Elämäkerta
Martucci syntyi Capuassa ja oppi musiikin perusteet isältään, joka soitti trumpettia. Hän soitti pianoa varhain ja opiskeli Napolin konservatoriossa 11 vuoden ikäisestä. Paolo Serraolta hän oppi sävellyksen perusteita.

Martuccin oppilaisiin kuului muun muassa Ottorino Respighi.

## Lähteet

## Aiheesta muualla
*
Sydän (kulttuuri)

**Sydän** on monissa kulttuureissa uskottu ihmisen elämänvoiman, hengen tai sielun asuinpaikaksi. Sydäntä on kuvattu erilaisin symbolein, joista tunnetuin (♥) on levinnyt lähes maailmanlaajuiseksi rakkauden symboliksi. Sydän merkitään usein tekstiviesteissä ja muissa merkkipohjaisissa viestinnän muodoissa kirjoittamalla peräkkäin *[[pienempi kuin]]* -merkki ja numeromerkki *kolme*: <3. Symboli esiintyy myös pelikorteissa yhtenä maatunnuksista, jolloin siitä käytetään nimitystä *hertta*.

## Sydämen merkitys kansanperinteissä
Useita elimiä ja ruumiinosia on pidetty sielun asuinpaikkoina. Merkittävimmät näistä ovat olleet pää, sydän ja vatsa. Usein sydän on katsottu tunteisiin ja voimiin liittyvien ihmisen henkisten puolten kodiksi. Muita ominaisuuksia on voitu yhdistää muihin ruumiinosiin. Esimerkiksi useat metsästäjä-keräilijäkansat uskovat saaliseläimen sielun kodiksi pään, mutta voimien ja luonteen kodiksi sydämen. Päätä on käsitelty kunnioituksella ja pää on ollut juhlissa kunniapaikalla, jotta eläin palaisi luontoon. Sydän taas on voitu syödä saaliin voimien saamiseksi. 

Vielä nykyisinkin puhutaan vertauskuvallisesti päästä järjen kotina ja sydämestä tunteiden kotina. Tunteiden yhdistäminen sydämeen on vaikuttanut monista luonnolliselta, sillä arvokkaimpia tunteita koetaan usein jotakuinkin rintakehän paikkeilla. Pelko taas tuntuu monista enemmän vatsassa. Vaikka päätä on tieteellisissä yhteyksissä jo kauan pidetty kaiken henkisen toiminnan sijaintipaikkana, on aivan viime aikoina kiinnitetty huomiota vatsasta ja suolistosta löytyneeseen tiheään hermoverkostoon. Joidenkin tutkijoiden mukaan osa tunteista voi sittenkin sijaita vatsassa ja suolistossa, jossa ne tuntuvatkin sijaitsevan, tosin tämä on kiistanalaista.

## Sydän varhaisessa filosofiassa ja tieteessä

Monet antiikin ajan ja keskiajan tiedemiehet ja filosofit Aristoteles mukaan luettuna ajattelivat ajatusten, tunteiden ja järkeilyn sijaitsevan sydämessä, kieltäen pään ja aivojen osuuden. Stoalaisten mukaan ihmisen sielu sijaitsee sydämessä. Kuitenkin esimerkiksi parantajat ja lääkärit ovat jo varhain tienneet, että pään alueen vammat vahingoittavat henkisiä toimintoja eniten.

Kreikkalainen lääkäri Galenos arveli intohimon sijaitsevan maksassa, ajattelun aivoissa ja tunteiden sydämessä. Hän esitti tämän käsityksen yhdessä todeksi osoittautuneen käsityksensä kanssa siitä, että sydän ylläpitää verenkiertoa. Joidenkin mukaan Galenoksen peruja on ollut myöhempi tunteiden tosiasiallinen tai vertauskuvallinen sijoittaminen sydämeen.

**Sydän** on lähes yleismaailmallisesti tunnettu rakkauden symboli. Symboli muistuttaa vain etäisesti sydäntä, ihmisen verenkiertoa ylläpitävää sisäelintä. Sydäntä on itse asiassa kuvattu useanlaisilla symboleilla. Nykyisin tunnetuimman sydämen symbolin ei itse asiassa arvella alun perin kuvanneen sydäntä, vaan naisen pakaroita. Symboli on mahdollisesti kreikkalaisperäinen. 

## Lähteet

## Aiheesta muualla

* Reijo Heikkinen: Sydän tuntee kaiken. Kainuun Sydänyhdistyksen 50-vuotisjuhlassa 26.10.2007.
Natale Abbadia

**Natale Abbadia** (11. maaliskuuta 1792 – 25. joulukuuta 1861) oli italialainen säveltäjä. Hän sävelsi muun muassa oopperan *La Giannina di Pontieu ossia La Villanella d'onore*. Uransa aikana Abbadia myös opetti laulamista. Hänen tyttärensä Luigia Abbadia oli oopperalaulaja.
Anton Rubinštein

**Anton Grigorjevitš Rubinštein** (); (28. marraskuuta (J: 16. marraskuuta) 1829 – 20. marraskuuta (J: 8. marraskuuta) 1894) oli venäläinen säveltäjä, pianisti ja kapellimestari. Rubinštein sävelsi muun muassa 17 oopperaa, neljä oratoriota, viisi pianokonserttoa, kuusi sinfoniaa, yksinlauluja ja pianokappaleita. Säveltäjänä Rubinštein edustaa Pjotr Tšaikovskin ohella venäläisen musiikin eurooppalaista suuntausta. Antonin nuorempi veli, Nikolai, oli myös pianisti ja Moskovan konservatorion perustaja. 

Rubinštein opetteli lapsena pianonsoittoa ja esiintyi ensimmäistä kertaa julkisesti yhdeksänvuotiaana. Hän alkoi tehdä konserttikiertueita 1850-luvulla ja esiintyi muun muassa Ranskassa, Britanniassa, Saksassa, Itävallassa, Skandinavian maissa ja Yhdysvalloissa. Vuonna 1862 hän perusti yhdessä suuriruhtinatar Jelena Pavlovna Romanovan kanssa Pietarin konservatorion, jota hän johti vuoteen 1867 asti ja uudelleen vuosina 1887–1890. Lisäksi Rubinštein esiintyi musiikkikirjailijana; hänen julkaisujaan olivat mm. *Die Musik und ihre Meister* ja *Erinnerungen aus 50 Jahren* , molemmat vuodelta 1892. Rubinštein kuoli sydänvikaan vuonna 1894.

## Lähteet

## Aiheesta muualla

*
Kirsi Hänninen

**Kirsi Maaria Hänninen** (s. 3. lokakuuta 1976 Joensuu) on entinen suomalainen pesäpalloilija ja jääkiekkoilija.

Jääkiekossa Hänninen oli voittamassa olympiapronssia Naganossa 1998. Lisäksi hän saavutti MM-pronssia vuosina 1994, 1997, 1999 ja 2000, EM-kultaa vuosina 1993 ja 1995 sekä EM-pronssia vuonna 1996. Vuoden 1999 MM-kisoissa hänet valittiin tähdistökentälliseen. Kaikkiaan hän pelasi 116 maaottelua. Hänen tavaramerkkinsä oli siniviivalta lähtevä kova lyöntilaukaus.

Pesäpallossa Hänninen saavutti PattU:ssa yhden kullan (2000) sekä Kirittärissä yhden kullan (1996), yhden hopean (2004) ja yhden pronssin (1998). Hänet tunnettiin kovana lyöjänä ja nopeana etenijänä. Hänet valittiin vuoden pesäpalloilijaksi 2000. Lyöjäkuningatar hän oli 2004 ja etenijäkuningatar 1995, 1996 ja 2000 sekä tehopelaaja 2001 ja 2004. Hän lopetti uransa kauteen 2005.

## Saavutukset
* Vuoden pesäpalloilija (2): 2000, 2004 
* Superpesiksen etenijäkuningatar (3): 1995, 1996, 2000
* Superpesiksen lyöjäkuningatar: 2004
* Kultainen maila: 2000 

## Lähteet

* 
* 
*Hännisen tiedot Jääkiekkomuseon sivuilla.

### Viitteet
Uniaattikirkot

**Uniaattikirkot** ovat alun perin ortodoksisia paikalliskirkkoja, jotka vuosien 1595–1905 aikana liittyivät katoliseen kirkkoon. Opillisesti ne hyväksyvät katolisen kirkon dogmit tosina ilmaisuina läntisellä kielellä, mutta niillä on omat teologiset, spirituaaliset, kanoniset ja liturgiset perinteensä. Siksi ne muistuttavat suurilta osin ortodoksisia kirkkoja esimerkiksi jumalanpalvelusjärjestyksen (eli riituksen), kirkkojärjestyksen ja teologisen kielen kannalta. Suurin näistä kirkoista on Ukrainan kreikkalaiskatolinen kirkko.
Kirkkojärjestyksen kannalta uniaattikirkot kuuluvat laajempaan ryhmään idän katoliset kirkot. Useimmat uniaattipiispat ovat paavin alaisia epäsuorasti idän katolisten patriarkkojen kautta, mutta osa heistä toimii suoraan paavin alaisuudessa. 

## Luettelo uniaattikirkoista
Suluissa mainitaan kunkin kirkon liittymisvuosi katoliseen kirkkoon.

* Ukrainan kreikkalaiskatolinen kirkko (Brestin unioni, 1595)
* Valko-Venäjän kreikkalaiskatolinen kirkko (1596)
* Križevcin eparkian bysanttilainen kirkko (1611)
* Albanian bysanttilaiskatolinen kirkko (1628)
* Rutenian katolinen kirkko (1646)
* Slovakian kreikkalaiskatolinen kirkko (1646)
* Romanian kirkko Rooman yhteydessä, kreikkalaiskatolinen (1697)
* Melkiittiläis-kreikkalaiskatolinen kirkko (1726)
* Bulgarian kreikkalaiskatolinen kirkko (1861)
* Venäjän bysanttilaiskatolinen kirkko (1905)
Hiihdon maailmanmestaruuskilpailut 1941

**Vuonna [[1941]] [[hiihdon MM-kilpailut]]** pidettiin Cortina d'Ampezzossa, Italiassa 1.–10. helmikuuta. FIS kuitenkin perui myöhemmin toisen maailmansodan aikaisilta kisoilta virallisen MM-arvon.

## Hiihto
### 18 km






### 50 km






### 4 x 10 km viesti







## Yhdistetty






## Mäkihyppy






## Mitalitaulukko
Vokaalitrance

**Vokaalitrance** on trancen alalaji, johon on liitetty mukaan myös laulu.

Vokaalitranceen liittyy hyvin läheisesti featuring-yhteistyö, eli useat laulajat tekevät yhteistyötä monien eri DJ:n kanssa. Tällaisia ovat muun muassa Kirsty Hawkshaw, Jan Johnston ja Justine Suissa, joiden laulua voi kuulla esimerkiksi Armin van Buurenin ja Tiëston kappaleilla.

Vokaalitrancestä mixataan myös usein "dub"- tai "instrumentaali"-versioita, joissa ei ole laulua mukana. Myös vocaltrance-remixit ovat yleisiä. Niissä laulu on esimerkiksi lisätty jo ilmestyneeseen kappaleeseen. Laulajat ovat useimmin naisia, mutta myös mieslaulajia kuullaan joillakin levytyksillä.

Joskus voi olla vaikeaa erottaa vokaalitrance covereista. Cover on jo entuudestaan jonkun muun julkaisema, mutta toisen dj:n käyttöönottama vanha ja tunnettu kappale, jota muokataan (esimerkiksi Groove Coveragen Poison on coveri Alice Cooperin Poisonista). Puhdas vokaalitrance on kuitenkin vain trancea, jossa on mukana laulu.

## Artisteja

*4 Strings
*Above & Beyond
*Alice Deejay
*Aly & Fila
*Alexander Popov
*Armin Van Buuren
*Astroline
*ATB
*Blank & Jones
*BT
*Chicane
*Ferry Corsten
*Gareth Emery
*Cosmic Gate
*Dash Berlin
*Dee Dee
*Delerium
*Jessy De Smet
*DJ Encore
*DJ Sammy
*DT8 Project
*Elucidate
*Filo & Peri
*Flip & Fill
*Fragma
*Gabriel & Dresden
*Judge Jules
*Kaskade
*Kyau & Albert
*Lasgo
*Kelly Llorenna
*Lost Witness
*Luminary
*Edward Maya
*Milk Inc.
*(We Are) Nexus
*John O'Callaghan
*OceanLab
*Markus Schulz
*Roger Shah
*The Space Brothers
*Sylver
*Darren Tate
*Tiësto
*Tritonal
*Ian Van Dahl
*Paul Van Dyk
Simple DirectMedia Layer

**Simple DirectMedia Layer** (**SDL**) on kirjasto, joka luo yhtenäisen ohjelmointirajapinnan eri ympäristöihin helpottaakseen multimediapohjaisten ohjelmien ohjelmointia. 

SDL on kehitetty videopelien ohjelmointiin. SDL on avointa lähdekoodia: versioon 1.2 saakka kirjasto on julkaistu LGPL-lisenssillä ja versiosta 2.0 alkaen vähemmän ehtoja asettavalla zlib-lisenssillä.

SDL on toteutettu C-kielellä.
Kirjastoa voidaan käyttää ainakin Ada, C, C++, C#, D, Go, Lua, OCaml, Pascal, Python ja Rust -ohjelmointikielien kanssa.

Kirjastoon on lisätty tuki Wayland ja Mir -ikkunointijärjestelmille aiemman X Window System tuen rinnalle.

## Historia
Kirjaston loi Sam Lantinga, joka julkaisi ensimmäisen version vuoden 1998 alussa. Hän sai idean siirtäessään Windows-ohjelmistoja Macintoshille. Tämän jälkeen hän siirsi SDL:n avulla *[[Doom]]in* BeOSille. 

Lantinga ilmoitti siirtymisestä töihin Loki Softwarelle joulukuussa 1998. Loki Software oli ensimmäinen useita kaupallisia pelejä Linuxille siirtäneistä yhtiöistä ja monet sen julkaisut käyttivät SDL:ää.

SDL versio 2.0.0 julkaistiin elokuussa 2013. Mukana tuli täysi tuki laitteistokiihdytykselle 3D-grafiikalle. Valve Corporation käytti tuolloin SDL:ää peliohjainten tukemiseen. Merkittävä ero 2.0:n ja aiemman 1.2:n välillä on lisenssin muutos LGPL-lisenssistä zlib-lisenssiin, joka sallii vapaamman käytön kaupallisissa projekteissa.

SDL 2.26 julkaistiin marraskuussa 2022.

Loppuvuodesta 2022 SDL3-version kehitys alkoi. Aikeena on tehdä kaikki ABI:n rikkovat ratkaisut (vanhojen käyttämättömien toimintojen poistot) varhain. SDL 3 (versio 3.2.0) julkaistiin tammikuussa 2025.
SDL3:ssa on lisätty tuki Vulkan-rajapinnalle. Kirjaston otsikkotiedot ja virheitilanteiden tarkistukset ovat muuttuneet, joita varten mukana on Python- ja Coccinelle-skriptit oman SDL-kirjastoa käyttävän ohjelmakoodin päivittämiseen uudelle versiolle.

## Tuetut käyttöjärjestelmät
* BeOS
* IRIX
* Linux
* FreeBSD, NetBSD, BSD/OS
* Mac OS, OS X
* Solaris
* QNX
* Windows, Windows CE

### Epävirallinen tuki
* AIX
* AmigaOS
* Atari
* OSF/1 / Tru64 UNIX
* OS/2
* RISC OS
* Sega Dreamcast
* Symbian OS

## Kuvia
Kuvia Simple DirectMedia Layer -kirjastoa käyttävistä ohjelmistoista.

| *[[Freeciv]]*
File:Unknown horizons 3176.PNG| *[[Unknown Horizons]]*
File:0_A.D._alpha_25_-_playing_as_Spartans.jpg | *[[0 A.D.]]*
File:Hwscreen.png| *[[Hedgewars]]*
File:Fretsonfirex1.jpg| *[[Frets on Fire]]*
File:OpenTTD-0.7.1-de.png|*[[OpenTTD]]*
File:Wesnoth-1.6-5.jpg|*[[The Battle for Wesnoth]]*
File:OOlite_Mac_OS_X_screenshot.jpg| *[[Elite|Oolite]]*
File:SMC15PromoShot.png| *[[Secret Maryo Chronicles]]*
File:Trine - Knight Block.jpg| *[[Trine]]*


## Katso myös

* Allegro
* SFML

## Lähteet

## Kirjallisuutta
* 

## Aiheesta muualla
* SDL
* Ohjelmointiputkan SDL-opas.
Niels Wilhelm Gade

**Niels Wilhelm Gade** (22. helmikuuta 1817 – 21. joulukuuta 1890) oli tanskalainen säveltäjä, kapellimestari, viulisti, urkuri ja opettaja. 

Gade syntyi Kööpenhaminassa ja aloitti uransa orkesterin viulistina. Hän sävelsi ensimmäisen sinfoniansa vuosina 1841–1842. Säveltäjä lähetti teoksensa Felix Mendelssohn-Bartholdylle, joka otti sen vastaan myönteisesti. Mendelssohn johti sinfonian ensiesityksen Leipzigissa. Sinfonian saama suosio sai Gaden keskittymään enemmän säveltämiseen. Hän asui lyhyen aikaa 1840-luvulla Leipzigissa, jossa hän opetti konservatoriossa ja johti Gewandhaus-konsertteja. Vuonna 1848 Gade palasi Tanskaan, jossa hän tuli kotikaupunkiinsa Kööpenhaminaan urkuriksi ja konservatorion johtajaksi loppuelämänsä ajaksi.

Gade sävelsi muun muassa kahdeksan sinfoniaa, viulukonserton, kamarimusiikkia ja pianokappaleita. Hänen sävellyksissään on nähtävissä vaikutteita Felix Mendelssohn-Bartholdylta, mutta toisaalta hän edusti ensimmäisenä pohjoismaista tyyliä eurooppalaisessa musiikissa.

## Lähteet
* Toivo Haapanen ym. (toim.): *Musiikin tietokirja*, s. 138. Helsinki: Otava, 1948.

## Aiheesta muualla

*
Mark Spoon

**Markus Löffel** (27. marraskuuta 1966 Frankfurt am Main, Länsi-Saksa – 11. tammikuuta 2006 Berliini, Saksa), joka tunnetaan myös taiteilijanimellä **Mark Spoon**, oli saksalainen muusikko ja DJ. Yhdessä Rolf Ellmerin (eli Jam El Marin) kanssa hän levytti useilla nimillä kuten Jam & Spoon, Tokyo Ghetto Pussy ja Storm. Ennen musiikkiuraansa hän toimi kokkina.

Levy-yhtiönsä Universal Musicin mukaan hänet löydettiin asunnostaan Berliinistä 11. tammikuuta 2006 sydänkohtaukseen kuolleena.

## Aiheesta muualla
* Virallinen kotisivu
Tchéky Karyo

**Tchéky Karyo** (4. lokakuuta 1953 Istanbul, Turkki – 31. lokakuuta 2025) oli ranskalainen näyttelijä. Hänen isänsä oli turkkilainen ja äiti kreikkalainen, ja molemmat olivat sefardijuutalaisia. Tchéky asui kuitenkin lapsuutensa Pariisissa. Hän näytteli useissa Hollywood-elokuvissa, usein ranskalaista hahmoa.

Elokuvia, joissa hän näytteli, ovat esimerkiksi *[[Karhu (elokuva)|Karhu]]* (1988), *[[Tyttö nimeltä Nikita]]* (1990), *[[Pahat pojat (vuoden 1995 elokuva)|Pahat pojat]]* (1995) ja *[[Maria Magdaleena (elokuva)|Maria Magdaleena]]* (2016). Televisiosarjoissa hänellä oli päärooli sarjassa *[[Kadonnut (televisiosarja)|Kadonnut]]* vuosina 2014–2016.

## Lähteet

## Aiheesta muualla

* 
*
Vagn Holmboe

**Vagn Gylding Holmboe** (20. joulukuuta 1909 – 1. syyskuuta 1996) oli tanskalainen säveltäjä, jonka musiikissa oli vaikutteita Jean Sibeliukselta, Carl Nielseniltä, Béla Bartókilta ja Igor Stravinskylta. 

Holmboe sävelsi muun muassa kolmetoista sinfoniaa, kaksikymmentä jousikvartettoa ja konserttoja trumpetille, sellolle, nokkahuilulle sekä tuuballe.

Kun Holmboe kuoli vuonna 1996, Per Nørgård viimeisteli hänen sävellyksensä *Quartetto sereno*.
Ralph Vaughan Williams

**Ralph Vaughan Williams** OM ([ˌreɪf ˌvɔːn ˈwɪljəmz]; 12. lokakuuta 1872 Down Ampney, Gloucestershire – 26. elokuuta 1958 Lontoo) oli brittiläinen säveltäjä.

## Elämä

Ralph Vaughan Williams syntyi Down Ampneyn kylässä Gloucestershiressä vuonna 1872. Hän opiskeli Cambridgen yliopistossa historiaa ja musiikkia. Hänen ensimmäinen julkaistu sävellyksensä oli laulu ”Linden Lea”, joka julkaistiin säveltäjän ollessa 30-vuotias. Vuodesta 1904 lähtien Vaughan Williams keräsi useita englantilaisia kansanlauluja. Vaughan Williams sävelsi vuosina 1910–1957 yhdeksän sinfoniaa. Hän sävelsi vielä 1950-luvulla lajissaan harvinaisen tuubakonserton f-molli, joka on tuubakirjallisuuden klassikoita. Säveltäjä oli viimeisinä vuosinaan kuuro. Hän kuoli äkillisesti vuonna 1958 Lontoossa.

Vaughan Williams oli vuodesta 1953 naimisissa Ursula Vaughan Williamsin (1911–2007) kanssa, joka miehensä kuoleman jälkeen julkaisi tämän elämäkerran.

## Teokset

### Vokaalimusiikki
* *Linden Lea*, yksinlaulu (1901)
* *Songs of Travel*, laulusarja (1904)
* *Toward the Unknown Region* kuorolle ja orkesterille Walt Whitmanin tekstiin (1906)
* *On Wenlock Edge*, laulusarja tenorille, pianolle ja jousikvartetille (1909)
* *Five Mystical Songs* baritonille, kuorolle ja orkesterille, teksti George Herbert (1911)
* Messu g-molli a cappella -kuorolle (1922)
* *Three Shakespeare songs*, teksti William Shakespeare (1925)
* *Sancta Civitas* (The Holy City) oratorio, teksti suurimmaksi osaksi Ilmestyskirjasta  (1923–25)
* Te Deum G-duuri (1928)
* *Dona nobis pacem* Walt Whitmanin tekstiin (1936)
* *Serenade to Music* kuudelletoista laulusolistille ja orkesterille Shakespearen tekstiin (1938)
* *Ten Blake songs*, teksti William Blake (1957)

### Sinfoniat
* *Sinfonia 1 (”A Sea Symphony”)* (1908)
* *Sinfonia 2 (”A London Symphony”)* (1912)
* *Sinfonia 3 (”A Pastoral Symphony”)* (1921)
* *Sinfonia 4 f-molli* (1934)
* *Sinfonia 5 D-duuri* (1943)
* *Sinfonia 6 e-molli* (1947)
* *Sinfonia 7 (”Sinfonia Antarctica”)* (1952)
* *Sinfonia 8 d-molli* (1955)
* *Sinfonia 9 e-molli* (1957)

### Muita sävellyksiä
* *[[Fantasia on a Theme by Thomas Tallis]]* (1910)
* *[[The Lark Ascending]]* (1914)
* *[[Oboekonsertto (Vaughan Williams)|Oboekonsertto]] a-molli* (1944)
* *Tuubakonsertto f-molli* (1956)

## Katso myös
* Flos Campi

## Lähteet

## Aiheesta muualla

* The Ralph Vaughan Williams Society.